cyanic-selkie/wikianc huggingface dataset:
Γιάνους Κόρτσακ
Β´ Παγκόσμιος Πόλεμος, γκέτο και η τελευταία πορεία
Το πρωί της 5ης ή της 6ης Αύγουστου 1942 την περιοχή του Μικρού Γκέτο είχαν περικυκλώσει τμήματα των SS και των ουκρανικών και λετονικών αστυνομικών δυνάμεων. Κατά τη διάρκεια της λεγόμενης «μεγάλης δράσης», δηλαδή του κύριου σταδίου της εξόντωσης από τους Γερμανούς του πληθυσμού στο γκέτο της Βαρσοβίας, ο Κόρτσακ εκ νέου απέρριψε τις προτάσεις διαφυγής του, μη θέλοντας να εγκαταλείψει τα παιδιά και το ορφανοτροφείο του. Την ημέρα της απέλασης από το γκέτο οδήγησε την πομπή των προστατευόμενων του στο Umschlagplatz, από όπου αναχωρούσαν οι μεταφορές για τα στρατόπεδα θανάτου. Στην πορεία συμμετείχαν περίπου 200 παιδιά και μερικές δεκάδες επιμελητές τους, μεταξύ τους και η Stefania Wilczyńska. Η τελευταία τους πορεία έγινε θρυλική. Αποτέλεσε έναν από τους μύθους του πολέμου και συχνό θέμα αναμνήσεων, ωστόσο όχι πάντα συνεπών και αξιόπιστων στις λεπτομέρειες τους. «Δεν θέλω να γίνω εικονοκλάστης και να απομυθοποιήσω μερικά πράγματα, αλλά πρέπει να πω, πώς το είδα τότε. Η ατμόσφαιρα ήταν διαποτισμένη με μια τεράστια αδράνεια, αυτοματισμό και απάθεια. Δεν υπήρξε ορατή συγκίνηση για το πρόσωπο του Κόρτσακ, δεν υπήρχαν στρατιωτικοί χαιρετισμοί (όπως περιγράφουν κάποιοι), σίγουρα δεν υπήρχε παρέμβαση του Judenrat - κανείς δεν πλησίασε τον Κόρτσακ. Δεν υπήρχαν χειρονομίες, δεν υπήρχαν τραγούδια, ούτε υπερήφανα σηκωμένα κεφάλια, δεν θυμάμαι αν κάποιος κρατούσε το λάβαρο του ορφανοτροφείου, όπως λέγεται. Υπήρξε μόνο μια τρομερή, εξαντλητική σιωπή. (...) Κάποιο από τα παιδιά κρατούσε τον Κόρτσακ από τα ρούχα του, ίσως από το χέρι, περπατούσαν σαν σε έκσταση. Τους συνόδευσα μέχρι και την πύλη του Umschlag…» [66]. Σύμφωνα με άλλες εκδοχές τα παιδιά βάδιζαν σε τετράδες και βαστούσαν τη σημαία του Βασιλιά Ματία Α´, του ήρωα ενός από τα μυθιστορήματα του δάσκαλού τους. Κάθε παιδί κρατούσε από ένα αγαπημένο του παιχνίδι ή βιβλίο. Ένα από τα αγόρια, που ήταν στην κεφαλή της πορείας, έπαιζε βιολί [67]. Οι Ουκρανοί και οι άντρες των SS τίναζαν τα μαστίγια τους και πυροβολούσαν πάνω από το πλήθος των παιδιών, αν και την πορεία την οδηγούσε ένας από αυτούς, ο οποίος προφανώς έτρεφε για τα παιδιά κάποιο είδος συμπάθειας [68]. Ο Γιάνους Κόρτσακ θανατώθηκε μαζί με τους μαθητές του στο ναζιστικό στρατόπεδο θανάτου στην Τρεμπλίνκα (Treblinka). Το 1948 του απονεμήθηκε μετά θάνατον Krzyż Kawalerski Orderu Odrodzenia Polski (το παράσημο ο Σταυρός του Ιππότη της Αναγεννημένης Πολωνίας).
Η ταυτότητα
Ο Γιάνους Κόρτσακ θεωρούσε τον εαυτό του Εβραίο-Πολωνό. Εργάστηκε για να φέρει πιο κοντά τους Πολωνούς και τους Εβραίους. Τα πολωνικά ήταν η μητρική του γλώσσα και σε αυτή τη γλώσσα έγραψε τα έργα του. Τα εβραϊκά άρχισε να τα μελετά μόλις τη δεκαετία του 30, όταν πλησίασε το σιωνιστικό κίνημα. Τα γίντις, που ήταν η γλώσσα της πλειοψηφίας των Εβραίων στην Πολωνία, τα καταλάβαινε λίγο, χάρη της γνώσης της γερμανικής γλώσσας. Περισσότερο ενδιαφέρον για την εβραϊκή εθνική αναγέννηση έδειξε μόλις στη δεκαετία του 30, όταν συνεργαζόταν με τα περιοδικά των σιωνιστικών οργανώσεων νεολαίας και συμμετείχε στα σεμινάρια τους. Σε αυτό το διάστημα βίωσε μια κρίση στην ιδιωτική και επαγγελματική του ζωή. Τότε ταξίδεψε δυο φορές στην Παλαιστίνη, το 1934 και το 1936, όπου, όπως έγραψε, πήγε για να «απορροφήσει το παρελθόν και αποκτήσει ένα στήριγμα για να κατανοήσει το παρόν και – ναι – για να επεκταθεί στο μέλλον». Αυτά τα ταξίδια, σε κάποιο βαθμό, τον βοήθησαν για να βγει από αυτή την κρίση.
Εξωτερικοί σύνδεσμοι
Κατηγορία:Πολωνοί παιδαγωγοί Κατηγορία:Πολωνοί συγγραφείς Κατηγορία:Πολωνοί ακτιβιστές
2626 Μπέλνικα
Ο Μπέλνικα (Belnika) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,7. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου αστρονόμου Νικολάι Α. Μπελυάεφ (Николай Алексеевич Беляев, το όνομα του αστεροειδή σχηματίζεται από τα πρώτα γράμματα του επωνύμου ακολουθούμενα από τα πρώτα του βαφτιστικού και την κατάληξη -α).
Φυσικά χαρακτηριστικά
Τα φυσικά χαρακτηριστικά του Μπέλνικα είναι άγνωστα.
Εξωτερικοί σύνδεσμοι-πηγές
Μπελνικα
Πρόκρις
Στην ελληνική μυθολογία με το όνομα Πρόκρις είναι κυρίως γνωστή η σύζυγος του Κεφάλου.
Ο μύθος
Η Πρόκρις ήταν ένα από τα πολλά παιδιά της Πραξιθέας και του βασιλιά των Αθηνών Ερεχθέως. Αδέλφια της ήταν ο Κέκροπας ο νεότερος, ο Άλκωνας, ο Ορνέας, ο Θέσπιος, ο Ευπάλαμος, ο Πάνδωρος, ο Μητίωνας, η Μερόπη, η Κρέουσα, η Ωρείθυια, η Πρωτογένεια, η Πανδώρα και η Χθονία. Μετά από οκτάχρονη απουσία, ο Κέφαλος επέστρεψε στην πατρίδα του, εμφανίσθηκε στη σύζυγό του Πρόκριδα ως ξένος και την έπεισε με πλούσια δώρα να τον παντρευτεί! Στη συνέχεια της απεκάλυψε την πραγματική του ταυτότητα και, μετά από μικροεπεισόδια, οι δύο σύζυγοι συμφιλιώθηκαν. Η Πρόκρις ωστόσο απίστησε κάποτε προς τον Κέφαλο και κατέφυγε στην Κρήτη, στον βασιλιά Μίνωα. Αφού πήρε πλούσια δώρα από τον Μίνωα, επέστρεψε στην Αττική. Η Πρόκρις, βλέποντας τον άνδρα της να φεύγει πολύ συχνά στο κυνήγι, τον υποψιάστηκε και τον ακολούθησε κρυφά μια μέρα. Κάποιος δούλος της είχε πει πως στις κυνηγετικές του εξορμήσεις φωνάζει τη λέξη «Νεφέλη». Πραγματικά, ο Κέφαλος επικαλέσθηκε τη νεφέλη αλλά εννοούσε το σύννεφο ή τον δροσερό άνεμο που θα τον ανακούφιζε από τη ζέστη. Σε μια στιγμή, ο Κέφαλος αντιλήφθηκε κίνηση στο φύλλωμα ενός θάμνου. Νομίζοντας ότι πίσω του κρυβόταν θήραμα, έριξε το ακόντιό του, αλλά εκεί κρυβόταν η Πρόκρις, οπότε τη σκότωσε χωρίς να το θέλει, και μάλιστα όντας πιστός σύζυγος (Οβιδίου «Μεταμορφώσεις», VII 672 κ.ε.). Η Πρόκρις αναφέρεται επίσης στην Οδύσσεια (λ 321), καθώς ο Οδυσσέας τη βλέπει στον Κάτω Κόσμο.
Πηγές
Κατηγορία:Πρόσωπα της ελληνικής μυθολογίας Κατηγορία:Θεσπιάδες
Βαπτιστήριο των Αρειανών
Το Αρειανό Βαπτιστήριο στη Ραβένα της Ιταλίας είναι ένα χριστιανικό κτήριο βαπτίσεων, που κτίστηκε από τον Οστρογότθο βασιλιά Θεοδώριχο τον Μέγα μεταξύ του τέλους του 5ου αι. και των αρχών του 6ου αι., ταυτόχρονα με τη βασιλική του Αγίου Απολλιναρίου του Νέου.
Ο Θεοδώριχος ήταν οπαδός του Αρείου και αποφάσισε να αφήσει τους Γότθους, που ήταν (Αρειανοί), και τους Ορθόδοξους Χριστιανούς να συνυπάρχουν, αλλά ξεχωριστά και έτσι υπήρχαν διαφορετικές γειτονιές και χωριστά θρησκευτικά κτήρια.
Κοντά στο παλάτι του, ο βασιλιάς ανέθεσε να οικοδομηθεί ένας καθεδρικός ναός των Αρειανών, που τώρα ονομάζεται Εκκλησία του Αγίου Πνεύματος, αλλά αρχικά ονομαζόταν Αγία Αναστάσις. Αφιερώθηκε ξανά μετά τη Δ΄ Οικουμενική Σύνοδο στη Χαλκηδόνα ως ο καθεδρικός του Αγίου Θεοδώρου του Τήρωνα (στρατιωτικού και μάρτυρα από την Αμάσεια του Πόντου) το 526. Λίγα έχουν διασωθεί από την αρχική εκκλησία, μετά την ανακατασκευή της το 1543. Μερικοί ιστορικοί υποθέτουν ότι τα αρχικά ψηφιδωτά είχαν χαθεί πάνω από χίλια χρόνια νωρίτερα, κατά τη διάρκεια της ορθόδοξης επανοικοδόμησής της, λόγω των Αρειανών θεμάτων. Κατά την ίδια περίοδο, ο Θεοδώριχος είχε επίσης κτίσει το Βαπτιστήριο, που σήμερα αναφέρεται ως "των Αρειανών", για να διακρίνεται από το Βαπτιστήριο του Νέωνος (των Ορθόδοξων), που είναι περίπου έναν αιώνα παλαιότερο.
Σχήμα και δομή
Το βαπτιστήριο είναι οκταγωνικό σε σχήμα με μερικές μικρές αψίδες και τοξωτά ανοίγματα κοντά στην κορυφή. Κατά μήκος της εξωτερικής περιμέτρου υπήρχε κάποτε ένας διάδρομος, που σταματούσε στην ανατολική αψίδα. Είναι σαφές ότι το κτίριο ήταν κάποτε μέρος ενός μεγαλύτερου συγκροτήματος. Στο εσωτερικό υπάρχουν τέσσερις κόγχες και ένας τρούλος με ψηφιδωτά, που απεικονίζουν τη βάπτιση του Χριστού από τον Άγιο Ιωάννη τον Πρόδρομο. Ο Ιησούς εμφανίζεται ως γενειοφόρος, κατά το ήμισυ βυθισμένος στον Ιορδάνη. Ο Ιωάννης ο Βαπτιστής φοράει δέρμα λεοπάρδαλης. Στα αριστερά στέκεται ένας με λευκή κόμη (ηλικιωμένος) με πράσινο ένδυμα, που ακουμπά σε έναν ασκό, από όπου εκπηγάζει ο ποταμός· είναι η προσωποποίηση του Ιορδάνη. Επάνω, το Άγιο Πνεύμα με τη μορφή περιστεριού ρίχνει νερό από το ράμφος του.
Χρειάστηκαν αρκετά χρόνια στους καλλιτέχνες για να ολοκληρώσουν αυτά τα ψηφιδωτά, όπως φαίνεται καθαρά από τα διαφορετικά χρώματα των ψηφίδων, που απεικονίζουν το γρασίδι στα πόδια των Αποστόλων. Τα σχέδια είναι αρκετά απλά, αλλά πρέπει να σημειωθεί η υπερβολική χρήση χρυσού βάθους, καθώς χρησιμοποιείται συνήθως σε αυτήν την εποχή για να εγχύσει σε αυτές τις απλές σκηνές μία αιθερική λάμψη.
Ομοιότητα με την Ανατολική Ορθόδοξη αρχιτεκτονική
Ολόκληρη η σύνθεση είναι εξαιρετικά παρόμοια με αυτή του Ορθόδοξου Βαπτιστηρίου του Νέωνος. Οι τοίχοι είναι γυμνοί, αλλά δεν ήταν πάντα έτσι. Κατά τη διάρκεια αρχαιολογικών ερευνών, βρέθηκαν περίπου 170 κιλά ψηφίδες στο πάτωμα. Λόγω της έλλειψης Αρειανών αναφορών, πιστεύεται ότι οι καλλιτέχνες που δημιούργησαν τα ψηφιδωτά ήταν Ορθόδοξοι Χριστιανοί, καθώς οι Οστρογότθοι ήταν κυρίως χρυσοχόοι και όχι καλλιτέχνες ψηφιδωτών.
Το 565, μετά την καταδίκη της αίρεσης του Άρειου, αυτή η μικρή οκταγωνική δομή από πλίνθους μετατράπηκε σε ιερό με την ονομασία Σάντα Μαρία. Οι μοναχοί της Ανατολικής Εκκλησίας πρόσθεσαν ένα μοναστήρι κατά την περίοδο του Εξαρχάτου της Ραβέννας και αφιέρωσαν περαιτέρω την κατασκευή στην Αγία Μαρία ιν Κοσμεντίν. Γύρω στο 1700 το κτήριο πέρασε σε ιδιωτικά χέρια και το 1914 αποκτήθηκε από την ιταλική κυβέρνηση. Ο συμμαχικός βομβαρδισμός του Β' Παγκοσμίου Πολέμου βοήθησε στην απομάκρυνση άλλων οικοδομών, που είχαν προστεθεί από όλες τις πλευρές, επιτρέποντας στους ερευνητές να δουν τις λεπτομέρειες του εξωτερικού του για πρώτη φορά. Όπως και με άλλα μνημεία στη Ραβέννα, το αρχικό δάπεδο είναι τώρα περίπου 2,3 μέτρα κάτω από το περιβάλλον επίπεδο.
Αξιόλογο κτήριο
Το Βαπτιστήριο είναι μία από τις οκτώ κατασκευές στη Ραβέννα που έχουν καταχωριστεί ως Μνημεία Παγκόσμιας Κληρονομιάς της UNESCO.
Σημειώσεις
Κατηγορία:Οστρογοτθικό Βασίλειο Κατηγορία:Αρειανισμός Κατηγορία:Ραβέννα Κατηγορία:Χριστιανικοί ναοί στην Ιταλία Αρειανων
Αρένα Τόσε Προέσκι
Η Εθνική Αρένα Τόσε Προέσκι (σλαβομακεδονικά: Национална арена „Тоше Проески“) είναι αθλητικό στάδιο στα Σκόπια της Βόρειας Μακεδονίας. Αυτή τη στιγμή χρησιμοποιείται κυρίως για ποδοσφαιρικούς αγώνες, αλλά μερικές φορές επίσης για μουσικές συναυλίες ή αθλητικούς αγώνες. Είναι το γήπεδο των ομάδων ΦΚ Βάρνταρ και ΦΚ Ραμποτνίτσκι Σκοπίων, οι οποίες αγωνίζονται και οι δύο στο Πρωράθλημα Βόρειας Μακεδονίας, καθώς και η έδρα της Εθνικής ομάδας ποδοσφαίρου της Βόρειας Μακεδονίας σχεδόν σε όλες τις περιπτώσεις (τα άλλα στάδια επιλέγονται σπάνια, όπως το Στάδιο Γκότσε Ντέλτσεφ στο Πρίλεπ ή το ΣΡΚ Μπιλγιάνινι Ιζβόρι στην Οχρίδα). Στις 30 Ιουνίου 2015, η UEFA ανακοίνωσε ότι η Εθνική Αρένα Τόσε Προέσκι θα φιλοξενήσει το 2017 για πρώτη φορά έναν τελικό του UEFA Super Cup. Το γήπεδο ήταν προηγουμένως γνωστό ως Δημοτικό Στάδιο Σκοπίων (Градски стадион Скопје) έως το 2009 και ως Εθνική Αρένα Φίλιππος Β΄ (Национална арена "Филип Втори") έως το 2019, όταν μετονομάστηκε προς τιμήν του ειδώλου της ποπ μουσικής, Τόσε Προέσκι.
Ανακατασκευή και επέκταση
Το έργο για τη νότια πτέρυγα σχεδιάστηκε το 1977 από τους αρχιτέκτονες Ντράγκαν Κρστεφ και Τοντόρκα Μάβκοβα από την εταιρεία Beton. Η κατασκευή του σταδίου με τη σημερινή του μορφή ξεκίνησε το 1978, με την κατασκευή της νότιας πτέρυγας, η οποία χρειάστηκε δύο χρόνια για να ολοκληρωθεί. Η ανακατασκευή και η επέκταση ξεκίνησαν μετά από μεγάλη καθυστέρηση στην υλοποίηση του έργου τον Ιανουάριο του 2008. Η κατασκευή της νέας βόρειας πτέρυγας ολοκληρώθηκε τον Αύγουστο του 2009 και τέθηκε σε χρήση στις 2 Αυγούστου 2009, στην εθνική εορτή της ΠΓΔΜ «Ίλιντεν». Δέκα ημέρες αργότερα, στις 12 Αυγούστου, η εθνική ομάδα ποδοσφαίρου της ΠΓΔΜ έπαιξε έναν φιλικό αγώνα εναντίον της τότε πρωταθλήτριας Ευρώπης, Εθνικής Ισπανίας, ως μέρος της 100ετούς επετείου του ποδοσφαίρου στην ΠΓΔΜ.
Η ανακατασκευή της νότιας πτέρυγας ξεκίνησε το 2009 και τέθηκε σε λειτουργία στις 30 Ιουλίου του ίδιου έτους για τον αγώνα μεταξύ της ΦΚ Ραμποτνίτσκι και της Λίβερπουλ ΦΚ.
Λίγο αργότερα, άρχισε η κατασκευή των νέων δυτικών και ανατολικών πτερύγων. Μέχρι τα μέσα Ιουλίου 2012, το μεγαλύτερο μέρος του σταδίου ολοκληρώθηκε με την ανακατασκευή του νέου γηπέδου και του αθλητικού στίβου. Στις 25 Ιουλίου 2012, η ΦΚ Βάρνταρ έπαιξε με την ΜΠΑΤΕ Μπορίσοφ στον δεύτερο προκριματικό γύρο του UEFA Champions League για τον πρώτο αγώνα του ανακαινισμένου γηπέδου.
Κόστος κατασκευής
Από το 2008, για το γήπεδο έχουν επενδυθεί περίπου δύο δισεκατομμύρια δηνάρια, ή 32 εκατομμύρια ευρώ. Η δεύτερη φάση, που ξεκίνησε τον Νοέμβριο του 2011, ήταν η προγραμματισμένη ανακατασκευή του γηπέδου και του αθλητικού στίβου. Ο στίβος γύρω από το γήπεδο, από τις αρχικές 6 διαδρομές επεκτάθηκε στις 8 διαδρομές και χρησιμοποιεί την επιφάνεια Tartan. Το συνολικό κόστος για αυτήν τη φάση ήταν 3,5 εκατομμύρια ευρώ. Έως το 2013, είχε ολοκληρωθεί η κατασκευή μιας νέας φωτιζόμενης εξωτερικής πρόσοψης. Το συνολικό κόστος κατασκευής για όλες τις ενέργειες που σχετίζονται με το γήπεδο κατά την περίοδο 2008-2013 εκτιμάται ξεπέρασαν τα 60 εκατομμύρια ευρώ.
Εξωτερικοί σύνδεσμοι
Κατηγορία:Στάδια ποδοσφαίρου στη Βόρεια Μακεδονία Κατηγορία:Στάδια ποδοσφαίρου στη Γιουγκοσλαβία Κατηγορία:Εθνικά στάδια Κατηγορία:Κτίρια και κατασκευές στα Σκόπια Κατηγορία:ΦΚ Βάρνταρ Κατηγορία:ΦΚ Ραμποτνίτσκι Σκοπίων Κατηγορία:Δήμος Τσένταρ Κατηγορία:Στάδια πολλαπλών χρήσεων στη Βόρεια Μακεδονία
Μάλκολμ Λι (καλαθοσφαιριστής)
Ο Μάλκολμ Τόσιο Λι (Malcolm Toshio Lee, γενν. 22 Μαΐου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για το Ρέθυμνο.
Επαγγελματική σταδιοδρομία
Ο Λι επιλέχθηκε στο δεύτερο γύρο του NBA Ντραφτ 2011, ως 43η συνολική επιλογή από τους Σικάγο Μπουλς. Το ίδιο βράδυ δόθηκε με ανταλλαγή στους Μινεσότα Τίμπεργουλβς, μαζί με τα δικαιώματα του Νόρις Κόουλ, την 28η επιλογή και του Νίκολα Μίροτιτς, την 23η επιλογή.
Ο Λι υπέγραψε τριετές εγγυημένο συμβόλαιο με τους Τίμπεργουλβς, σπάνια για επιλογή δεύτερου γύρου. Αφού τραυμάτισε το γόνατό του κατά τη διάρκεια της περιόδου προετοιμασίας, ο Λι έχασε την αρχή της σεζόν 2011–2012, αφού υποβλήθηκε σε χειρουργική επέμβαση για να διορθώσει μία ρήξη μηνίσκου στο αριστερό γόνατό του. Στις 6 Φεβρουαρίου 2012, μετακινήθηκε στους Σιού Φολς Σκάιφορς στην NBA Development League για να αποκαταστήσει το γόνατό του και ανακλήθηκε μετά από τρεις αγώνες. Μετακινήθηκε ξανά στους Σκάιφορς στις 29 Φεβρουαρίου. Έκανε το επίσημο ντεμπούτο του στο NBA στις 10 Μαρτίου 2012.
Τη σεζόν 2012-13, ο Λι έχασε το μεγαλύτερο μέρος της περιόδου προετοιμασίας και τη σεζόν επίδειξης, λόγω τραυματισμού στη βουβωνική χώρα. Ξεκίνησε σε 12 αγώνες κατά τη διάρκεια της κανονικής περιόδου, συμπεριλαμβανομένου ενός αγώνα με ρεκόρ σταδιοδρομίας με 10 πόντους στις 4 Δεκεμβρίου 2012, σε μία νίκη επί των Φιλαδέλφεια 76ερς. Έμεινε πίσω λόγω τραυματισμών, χάνοντας το υπόλοιπο της σεζόν μετά από δύο χειρουργικές επεμβάσεις τον Ιανουάριο: μια χειρουργική επέμβαση ισχίου και άλλη μία για να επιδιορθώσει τον κατεστραμμένο χόνδρο στο δεξιό του γόνατο.
Στις 27 Ιουνίου 2013, την ημέρα του ΝΒΑ Ντραφτ 2013, ο Λι ανταλλάχθηκε στους Γκόλντεν Στέιτ Ουόριορς, οι οποίοι στη συνέχεια τον αντάλλαξαν στους Φοίνιξ Σανς. Πέρασε το καλοκαίρι στην αποκατάσταση με τους Φοίνιξ, αλλά ένας αδύναμος τετρακέφαλος που δεν ήταν πλήρως δυνατός, τον εμπόδισε να είναι διαθέσιμος για πλήρη προπόνηση. Τον Οκτώβριο του 2013, ανταλλάχθηκε ξανά, μαζί με τους Μάρτσιν Γκόρτατ, Σάνον Μπράουν και ο Κένταλ Μάρσαλ στους Ουάσινγκτον Ουίζαρντς με αντάλλαγμα τον Εμέκα Όκαφορ και μία προστατευόμενη επιλογή πρώτου γύρου της λοταρίας του 2014. Οι Λι, Μπραόυν και Μάρσαλ αποδεσμεύτηκαν και οι τρεις από τους Ουίζαρντς τρεις μέρες αργότερα.
Στις 7 Οκτωβρίου 2014, ο Λι υπέγραψε με τους Φιλαδέλφεια 76ερς. Ωστόσο, στις 25 Οκτωβρίου 2014 αποδεσμεύτηκε από τους 76ερς. Στις 3 Νοεμβρίου 2014, αποκτήθηκε από τους Ντέλαγουερ 87ερς ως θυγατρικός παίκτης. Στις 5 Δεκεμβρίου, υπέγραψε ξανά με τους 76ερς. Έξι ημέρες αργότερα, αποδεσμεύτηκε από τους 76ερς όταν απέκτησαν τον Αντρέι Κιριλένκο και τον Χόρχε Γκουτιέρεζ με ανταλλαγή. Στις 13 Δεκεμβρίου, επέστρεψε στους Ντέλαγουερ και έπαιξε την ίδια νύχτα εναντίον των Κάντον Τσαρτζ.
Στις 8 Φεβρουαρίου 2016, υπέγραψε με τη Μπρούχος ντε Γκουαγιάμα στο Πρωτάθλημα Πουέρτο Ρίκο. Σε 19 αγώνες, είχε μέσο όρο 13,4 πόντους ανά αγώνα.
Στις 14 Σεπτεμβρίου 2016, υπέγραψε με την Τράμπζονσπορ στο Πρωτάθλημα Τουρκίας.
Την 1η Νοεμβρίου 2017, ο Λι υπέγραψε με την ΚΚ Ιγκοκέα για το υπόλοιπο της σεζόν 2017-18. Στις 16 Ιανουαρίου 2018, αποχώρησε από την Ιγκοκέα και υπέγραψε με τη γερμανική Τάιγκερς Τίμπινγκεν για το υπόλοιπο της σεζόν 2017-18 του πρωταθλήματος Γερμανίας.
Στις 31 Ιανουαρίου 2019, ο Λι μετακόμισε στην Ελλάδα και υπέγραψε με τον Κολοσσό Ρόδου. Στις 11 Οκτωβρίου 2019, υπέγραψε με άλλη ελληνική ομάδα, το Ρέθυμνο, για τη σεζόν 2019-2020, αντικαθιστώντας τον Πρινς Γουίλιαμς.
The Basketball Tournament
Ο Λι έπαιξε για την Team Sons of Westwood στο The Basketball Tournament 2018. Σε τρεις αγώνες, είχε μέσο όρο 9,3 πόντους, 4,3 ριμπάουντ και 3,3 ασίστ ανά αγώνα. Η Team Sons of Westwood έφτασε στους Super 16, πριν αποκλειστούν από την Team Challenge ALS.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Σούτινγκ γκαρντ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Σιου Φωλς Σκάιφορς Κατηγορία:Καλαθοσφαιριστές Ντέλαγουερ 87ερς Κατηγορία:Καλαθοσφαιριστές Φιλαδέλφεια 76ers Κατηγορία:Καλαθοσφαιριστές Γκραντ Ράπιντς Ντράιβ Κατηγορία:Καλαθοσφαιριστές Μπρούχος ντε Γκουαγιάμα Κατηγορία:Καλαθοσφαιριστές πορτορικανικών συλλόγων Κατηγορία:Καλαθοσφαιριστές Τράμπζονσπορ ΜΚ Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές ΚΚ Ιγκοκέα Κατηγορία:Καλαθοσφαιριστές βοσνιακών συλλόγων Κατηγορία:Καλαθοσφαιριστές Αδριατικής Λίγκας Κατηγορία:Καλαθοσφαιριστές Τάιγκερς Τίμπινγκεν Κατηγορία:Καλαθοσφαιριστές γερμανικών συλλόγων Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Ρεθύμνου
Φιλοσοφικό λεξικό
thumb| Ο συγγραφέας, Βολταίρος Το Φιλοσοφικό Λεξικό (Dictionnaire philosophique) είναι ένα εγκυκλοπαιδικό λεξικό που δημοσιεύτηκε από τον στοχαστή του διαφωτισμού Βολταίρο το 1764. Τα αλφαβητικά διατεταγμένα άρθρα συχνά επικρίνουν τη Ρωμαιοκαθολική Εκκλησία, τον Ιουδαϊσμό, το Ισλάμ και άλλους θεσμούς. Η πρώτη έκδοση, που κυκλοφόρησε τον Ιούνιο του 1764, πήρε το όνομα του Dictionnaire philosophique portatif (Φορητό Φιλοσοφικό Λεξικό). Ήταν 344 σελίδες και αποτελούνταν από 73 άρθρα. Οι μεταγενέστερες εκδόσεις επεκτάθηκαν σε δύο τόμους αποτελούμενους από 120 άρθρα. Οι πρώτες εκδόσεις δημοσιεύθηκαν ανώνυμα στη Γενεύη από τον Gabriel Grasset. Λόγω του ευμετάβλητου περιεχομένου του Dictionnaire, ο Βολταίρος επέλεξε το Grasset αντί τον συνηθισμένο εκδότη του για να εξασφαλίσει τηνανωνυμία του. Υπήρχαν πολλές εκδόσεις και επανεκτυπώσεις του Dictionnaire κατά τη διάρκεια της ζωής του Βολταίρου, αλλά μόνο τέσσερις από αυτές περιείχαν προσθήκες και τροποποιήσεις. Επιπλέον, ένα άλλο έργο που δημοσιεύθηκε το 1770, το Questions sur l'Encyclopédie (Ερωτήσεις για την Εγκυκλοπαίδεια), το οποίο περιείχε αναδιαμορφωμένα και τροποποιημένα άρθρα από την Encyclopédie πάντα με αλφαβητική σειρά, οδήγησε πολλούς επόμενους συντάκτες να συμμετάσχουν σε αυτό και το Dictionnaire (συν άλλα δευτερεύοντα έργα) σε ένα μοναδικό έργο. Το Dictionnaire ήταν έργο ζωής για το Βολταίρο. Αντιπροσωπεύει το αποκορύφωμα των απόψεών του για τον Χριστιανισμό, τον Θεό, την ηθική και άλλα θέματα.
Ιστορία και αρχική ιδέα
δεξιά|μικρογραφία|300x300εσ| Voltaire, A Philosophical Dictionary . 2η έκδοση, Λονδίνο: Τυπώθηκε για τους J. και HL Hunt, 1824 Ο Διαφωτισμός είδε τη δημιουργία ενός νέου τρόπου δομής πληροφοριών σε βιβλία. Το πρώτο έργο που χρησιμοποίησε αυτή τη μέθοδο ήταν το Dictionnaire Historique et Critique (1697) του Pierre Bayle, στο οποίο οι πληροφορίες ταξινομούνται αλφαβητικά. Ακολούθησαν και άλλα σημαντικά έργα που χρησιμοποιούν παρόμοια δομή, όπως το Encyclopédie του Diderot και του Jean d'Alembert. Έχοντας δει από πρώτο χέρι τη δημοτικότητα και πολλά πλεονεκτήματα αυτής της φόρμας, ο Βολταίρος χρησιμοποίησε αυτές τις πληροφορίες ενώ ετοίμαζε το Φιλοσοφικό Λεξικό το 1752, αν και δεν ολοκληρώθηκε μέχρι το 1764.
Έχοντας την ευκαιρία να γράψει το Λεξικό του σε μεταγενέστερο χρονικό σημείο, ο Βολταίρος διαπίστωσε ότι υπήρχαν ορισμένα προβλήματα με τα προηγούμενα λεξικά, κυρίως ότι ήταν όλα μακρά, και επομένως πολύ ακριβά και απρόσιτα για μεγάλο μέρος του πληθυσμού. Ο Βολταίρος προσπάθησε να δημιουργήσει ένα κείμενο που να ταιριάζει στην τσέπη κάποιου και να είναι οικονομικά προσιτό, επειδή "το επαναστατικό υλικό πρέπει να είναι αρκετά μικρό για να το έχουν οι άνθρωποι επάνω τους". Αυτό που δημιούργησε είναι ένα κείμενο που εκπαίδευε και διασκέδαζε ταυτόχρονα.
Τα κίνητρα του Βολταίρου για τη σύνταξη του Φιλοσοφικού Λεξικού μπορούν να θεωρηθούν ως συνήθη. Η ιδέα γεννήθηκε σε ένα δείπνο στο δικαστήριο του πρίγκιπα Φρειδερίκου Β΄της Πρωσίας το 1752, κατά τη διάρκεια του οποίου μαζί και άλλοι καλεσμένοι συμφώνησαν να γράψουν ένα άρθρο και να το μοιραστούν το επόμενο πρωί. Κατά συνέπεια, ο Βολταίρος ήταν ο μόνος επισκέπτης που πήρε στα σοβαρά το παιχνίδι και η ιδέα οδήγησε στη διαμόρφωση του Φιλοσοφικού Λεξικού.
Δομή
Το Φιλοσοφικό Λεξικό είναι δομημένο στην παράδοση των Μπέιλ, Ντινερό και ντ'Αλεμπέρ (της Εγκυκλοπαίδειας)- δηλαδή, με αλφαβητική σειρά. Αν και αυτή η σειρά βοηθά τους αναγνώστες να βρουν πιο εύκολα άρθρα, αυτό δεν προοριζόταν να είναι λεξικό ή εγκυκλοπαίδεια με τον ίδιο συνολικό τρόπο του έργου του ντ'Αλεμπέρ. Η γραφή του Βολταίρου δεν είναι ούτε αντικειμενική ούτε περιλαμβάνει διαφορετικές απόψεις. Τα ίδια επιχειρήματα διατυπώνονται σε όλο το Φιλοσοφικό Λεξικό τονίζοντας τα σημεία της δυσαρέσκειας του.
Θέματα
Πολλά από τα θέματα που εξετάστηκαν από τον Βολταίρο σε αυτό το βιβλίο αφορούν τις απόψεις του που συνοψίζονται με την ρήση του Écrasez l'Infâme (Συντρίψτε τους διαβόητους) και αναφέρονται στην κατάχρηση εξουσίας από την Καθολική εκκλησία και τη βασιλεία. Σε αυτό και σε άλλα έργα, ο Βολταίρος ανησυχεί πολύ για τις αδικίες της Καθολικής Εκκλησίας, την οποία θεωρεί να μην έχει ανοχή και να είναι φανατική. Ταυτόχρονα, το έργο του στηρίζει το θεϊσμό (αν και, στο λήμμα του θεϊσμού, υποστηρίζει αυτό που πραγματικά εννοούμε ως θεϊκό), την ανοχή και την ελευθερία του τύπου.
Επιρροές
Επειδή αυτό το έργο γράφτηκε αργά στη ζωή του συγγραφέα, σε συνδυασμό με το γεγονός ότι αποτελείται από άρθρα γραμμένα για μεγάλο χρονικό διάστημα, το έργο είχε πολλές επιρροές, οι οποίες αλλάζουν αισθητά, ανάλογα με το θέμα στο οποίο αναφέρεται το άρθρο.
Η πρώτη μεγάλη επιρροή στο Φιλοσοφικό Λεξικό είναι η επίσκεψη του Βολταίρου στην Αγγλία, η οποία του έδωσε την ευκαιρία να συγκρίνει τα προβλήματα στη Γαλλία με ένα μέρος που είχε ελεύθερο τύπο και να γνωρίσει καλύτερα με σημαντικούς και επιδραστικούς στοχαστές όπως ο Λοκ και ο Νεύτονας. Η θεωρία του Νεύτωνα έχει επηρεάσει πολλά από τα άρθρα που ασχολούνται με την ανοχή, δηλώνοντας ότι εάν «δεν γνωρίζουμε την ουσία των πραγμάτων, δεν θα καταδιώξουμε τους άλλους», για αυτά τα πράγματα.
Η υπόθεση Καλάς ήταν ένα γεγονός που διαμόρφωσε τον Βολταίρο κατά τη δημιουργία του Φιλοσοφικού Λεξικού. Ο Ζαν Καλάς ήταν Καλβινιστής που καταδικάστηκε εσφαλμένα για τη δολοφονία του γιου του. Αυτό συνέβη επειδή υπήρχε φήμη ότι η δολοφονία τροφοδοτήθηκε από τη μεταστροφή του γιου του Καλάς στον καθολικισμό. Ο Νταβίντ ντε Μπορίζ, ο οποίος ήταν υπεύθυνος για την υπόθεση, μόλις άκουσε αυτή τη φήμη, συνέλαβε την οικογένεια Καλάς χωρίς έρευνα. Ο Βολταίρος χρησιμοποίησε αυτό το θέμα στο Φιλοσοφικό Λεξικό για να πολεμήσει ενάντια στην Καθολική Εκκλησία.
Κριτική
Η υποδοχή του Φιλοσοφικού Λεξικού ήταν την εποχή του ανάμεικτη. Από τη μία πλευρά, το βιβλίο είδε μια πολύ ισχυρή υποδοχή εκ μέρους του κοινού. Η πρώτη έκδοση εξαντλήθηκε γρήγορα. Χρειάστηκαν πολλές ακόμη εκδόσεις για να ανταποκριθεί στη ζήτηση. Φωτισμένοι ηγέτες όπως ο Φρειδερίκος Β΄ της Πρωσίας και η Αικατερίνη Β΄ της Ρωσίας έχουν καταγραφεί και οι δύο ως υποστηρικτές του βιβλίου.
Εξωτερικοί σύνδεσμοι
Από τις πολλές εκδόσεις μόνο τέσσερις από αυτές παρουσιάζουν προσθήκες:
Κατηγορία:Έργα του Βολταίρου Κατηγορία:Βιβλία φιλοσοφίας
Green Arrow
Ο Green Arrow (Πραγματικό Όνομα: Όλιβερ Τζόνας Κουίν) είναι ήρωας της εταιρίας Dc Comics. Έκανε το ντεμπούτο του στις σελίδες των More Fun Comics (συγκεκριμένα #73) τον Νοέμβριο του 1941 και από τότε εκδίδονται ιστορίες του ασταμάτητα μέχρι σήμερα. Οι δημιουργοί του Μόρτον Γουέσινγκερ και Τζωρτζ Παπ (σχέδιο) δημιουργώντας τον χαρακτήρα είχαν στο μυαλό τους την ταινία “Ο Πράσινος Τοξότης” (που ήταν βασισμένη στο ομώνυμο βιβλίο) και έναν άλλον ήρωα που είχε εμφανιστεί σχεδόν 2 χρόνια νωρίτερα, τον Μπάτμαν. Δανείστηκαν τη φόρμουλα επιτυχίας του Μπάτμαν, δηλαδή δημιούργησαν έναν ήρωα εκατομμυριούχο, χωρίς δυνάμεις, με τεχνολογικά ανεπτυγμένα όπλα, με βοηθό και ειδικά οχήματα (Arrow-Plane, Arrowcar κλπ). Πίστευαν ότι ο κόσμος θα βαριόταν έναν ήρωα ντυμένο νυχτερίδα και τότε ο Green Arrow θα γινόταν ο αντικαταστάτης του. Αυτό δεν έγινε και γι' αυτό με τα χρόνια ο χαρακτήρας του Green Arrow άλλαξε τόσο πολύ που σήμερα δεν μοιάζει καθόλου με τον χαρακτήρα που ήταν στην αρχή. Ο Green Arrow αποτέλεσε σημαντικό κομμάτι στο σύμπαν της Dc αφού υπήρξε μέλος της Λεγεώνας της Δικαιοσύνης και πρωταγωνιστής σε πολλά μεγάλα γεγονότα. Ο χαρακτήρας παλιά ήταν γνωστός μόνο σε θαυμαστές των comics, μα κάνοντας πολλές εμφανίσεις σε πολλές σειρές και Cartoons και έχοντας τη δικιά του σειρά (Arrow), είναι αρκετά γνωστός στο ευρύ κοινό σήμερα.
Χρυσή Εποχή
Ο Green Arrow, έχοντας κάνει την πρώτη του εμφάνιση στο More Fun Comics #73, συνέχισε την πορεία του μέσα από πολλές σειρές comics. Τον Δεκέμβριο του 1941, αυτός και ο βοηθός του γίνανε μέλος της ομάδας “Οι 7 Στρατιώτες της Νίκης”. Οι ιστορίες της ομάδας εκδίδονταν στη σειρά Leading Comics στα τεύχη #1-#14. Ο ήρωας συνέχισε να έχει σημαντικό ρόλο και στην σειρά More Fun Comics, αυτός και ο βοηθός του Speedy ήταν στο εξώφυλλο σε 23 τεύχη ( #77-#85, #88-#99, #101, #103). Ιστορίες του υπήρχαν επίσης και σε άλλες σειρές, ως δεύτερες ιστορίες (Action Comics, Adventure Comics, World’s Finest Comics)
Στενοί Συνεργάτες
Η Black Canary, όπως είχε δηλώσει ο ίδιος ο Όλιβερ είναι η καλύτερη συνεργάτης του. Η Ντάινα ήρθε από τη γη 2 στη γη 1 μετά από τον θάνατο του άνδρα της και έγινε μέλος της Λεγεώνας της Δικαιοσύνης. Ο Όλιβερ από την αρχή έδειξε ενδιαφέρον για την Ντάινα και μετά από λίγο καιρό οι δύο τους αποφάσισαν να γίνουν ζευγάρι. Είναι από τα πιο μακροχρόνια και αγαπημένα ζευγάρια στα Comics. Είχαν πολλές διαμάχες και χωρισμούς, μα το 2007 παντρεύτηκαν. Τον Δεκέμβριο του 2007 απέκτησαν τη δικιά τους σειρά Comics. Το 2010 χώρισαν μετά τα γεγονότα των “ Λεγεώνα Της Δικαιοσύνης: Κραυγή Για Δικαιοσύνη” και “Η Πτώση του Green Arrow”. Μετά τα γεγονότα του Flashpoint και την επανεκκίνηση του σύμπαντος, στην New 52 δεν γνωριζόντουσαν. Στο Rebirth όμως γνωρίστηκαν από την αρχή και από τότε είναι ζευγάρι πάλι.
Ο Ρόι έγινε βοηθός του Green Arrow στην ηλικία των 13 με το όνομα Speedy. Εκτός από βοηθός του ήταν και υιοθετημένος γιος του. Μαζί αποτελούσαν το δυναμικό ντουέτο Green Arrow/Speedy που προστάτευε την πόλη, όμως όταν ο Όλιβερ έχασε την περιουσία του και προσπαθούσε να βρει τον εαυτό του άφησε τον Ρόι μόνο του. Την ίδια περίοδο είχαν διαλυθεί και οι Teen Titans (η ομάδα που ήταν μέλος ο Ρόι), με αποτέλεσμα ο Ρόι να μπλέξει με τα ναρκωτικά. Ο Όλιβερ όταν το έμαθε αντέδρασε υπερβολικά και πέταξε τον Ρόι στον δρόμο. Ευτυχώς γι' αυτόν υπήρχαν ο Χαλ και η Ντάινα για να τον βοηθήσουν. Για αρκετά χρόνια ο Όλιβερ με τον Ρόι είχαν μια άσχημη σχέση αφού ο Ρόι δεν μπορούσε να συγχωρέσει, μα το ξεπέρασαν. Ο Ρόι κρατούσε στενή επαφή με τον Όλιβερ και σε πολλές περιπτώσεις προσπαθούσε να τον κάνει υπερήφανο. Όταν έγινε μέλος της Λεγεώνας της Δικαιοσύνης διάλεξε να αλλάξει το όνομα του σε Red Arrow γιατί όπως είπε “οικογενειακή επιχείρηση, οικογενειακό όνομα”. Όταν ο εγκληματίας “Προμηθέας” κατάστρεψε την μισή πόλη, έκοψε το χέρι του Ρόι και σκότωσε τη Λίαν (κόρη του Ρόι και εγγονή του Όλιβερ), ο Όλιβερ μην μπορώντας να συγκρατήσει τον εαυτό του παραβίασε τους κανόνες και τον σκότωσε. Στο New 52, ο Όλιβερ με τον Ρόι είναι τσακωμένοι χωρίς να έχει ξεκαθαριστεί ο λόγος και στο Rebirth μετά την ιστορία “Η Επιστροφή του Ρόι Χάρπερ”, ο Ρόι με τον Όλιβερ είναι πάλι πολύ κοντά ο ένας στον άλλον
Ο Χαλ ήταν μέλος της Λεγεώνας της Δικαιοσύνης, όπως και ο Όλιβερ, μα οι δύο τους είχαν μόνο επαγγελματική σχέση. Αυτό άλλαξε όταν ο Όλιβερ αποφάσισε να πάει με τον Χαλ σε ένα ταξίδι στην Αμερική για να του δείξει την “πραγματική Αμερική”. Οι δύο ήρωες παλέψανε πολλά κοινωνικά φαινόμενα όπως ο Ρατσισμός, η πολιτική διαφθορά, τα ναρκωτικά κλπ και από τότε γίνανε κολλητοί φίλοι. Η μοίρα αυτής την φιλίας ήταν τραγική αφού ο Χαλ μετά την καταστροφή της πόλης του τρελάθηκε και προσπάθησε να καταστρέψει το σύμπαν. Μετά από μια μάχη του με τον Σπέκτρε, είχε αποδυναμωθεί αρκετά ώστε ο Όλιβερ με ένα βέλος του να τον σκοτώσει και να σώσει το σύμπαν. Στη συνέχεια αποδείχθηκε ότι ο Χαλ δεν πέθανε πραγματικά και ακόμα πιο μετά έγινε ο Σπέκτρε. Πέντε χρόνια από τον θάνατο του Όλιβερ, ο Χαλ μην μπορώντας να αντέξει τον πόνο, επανέφερε τον φίλο του πίσω στην ζωή. Μετά από μερικά χρόνια γύρισε και ο Χάλ πίσω στη ζωή και συνέχισε να έχει στενή σχέση με τον Όλιβερ. Όταν αποφάσισε να φύγει από την Λεγεώνα της Δικαιοσύνης ο Όλιβερ αποφάσισε να τον ακολουθήσει και αυτό οδήγησε στα γεγονότα του “Λεγεώνα της Δικαιοσύνης: Κραυγή για δικαιοσύνη”. Στην New 52, ο Όλιβερ με τον Χαλ είναι γνωστοί χωρίς να δείχνει ο ένας συμπάθεια για τον άλλον. Στο Rebirth όμως μετά από μια περιπέτεια μαζί γίνονται πάλι κολλητοί
Ο Κόννορ είναι το εξώγαμο παιδί του Όλιβερ με τη Μούντει Χωκ. Ο Όλιβερ δεν ήθελε να αναλάβει την ανατροφή του Κόννορ διότι βρισκόταν στις αρχές της καριέρας του ως Green Arrow και δεν ήθελε να τον βάλει σε κίνδυνο. Άλλος ένας βασικός λόγος ήταν ότι είχε βρει τον Ρόι και είχε γεμίσει το κενό που είχε σαν πατέρας. Ο Κόννορ σε νεαρή ηλικία μπήκε στο μοναστήρι που είχε πάει ο πατέρας του και προπονήθηκε στις πολεμικές τέχνες και την τοξοβολία. Όταν γνώρισε τον πατέρα του έφυγαν μαζί από το μοναστήρι. Δεν του αποκάλυψε ότι ήταν ο γιος του και γι αυτό ο Όλιβερ νευρίασε μαζί του. Πριν προλάβουν να τα βρούνε ο Όλιβερ πέθανε. Ο Κόννορ υιοθέτησε την ταυτότητα του Green Arrow για να τιμήσει τον πατέρα του. Όταν γύρισε πίσω στην ζωή ο Όλιβερ προσπάθησε να επανορθώσει για όλον τον χαμένο χρόνο με τον Κόννορ. Έτσι ο Κόννορ κράτησε την ταυτότητα του Green Arrow και άρχισαν να παλεύουν το έγκλημα μαζί. Ο Όλιβερ αποκάλυψε στον Κόννορ ότι ήξερε την ύπαρξή του και του ζήτησε συγγνώμη, ο Κόννορ τον συγχώρεσε. Στα γεγονότα της σειράς “Green Arrow/ Black Canary”, ο Κόννορ τραυματίστηκε σχεδόν θανάσιμα και έπεσε σε κώμα. Ο Όλιβερ για ένα μικρό διάστημα παράτησε την καριέρα του σαν Green Arrow για να βρίσκεται συνέχεια στο δωμάτιο του γιου του. Όταν έλειψε για μερικές ώρες για να παντρευτεί με την Black Canary απήγαγαν τον Κόννορ. Ο Όλιβερ μαζί με την υπόλοιπη ομάδα Arrow ψάξανε και βρήκανε τον Κόννορ. Είχε αποκτήσει τις αισθήσεις του μα ήταν διαφορετικός, είχε χάσει μερικές αναμνήσεις του και δεν καταλάβαινε τον πόνο. Επέλεξε να φύγει από το σπίτι και άρχισε να μισεί τον Όλιβερ που ήξερε την ύπαρξη του και δεν τον μεγάλωσε. Ο Κόννορ δεν έχει εμφανιστεί στην New 52 και το Rebirth
Ο Όλιβερ αποτελεί έναν από τους πιο στενούς φίλους του Μπρους. Είχαν συνεργαστεί σε άπειρες υποθέσεις της λεγεώνας και ως ντουέτο. Όταν ο ένας βρισκόταν σε δύσκολη κατάσταση πάντα ήταν ο άλλος διαθέσιμος να τον βοηθήσει. Είχαν συχνά όμως και διαμάχες. Ο Όλιβερ σε πολλές περιστάσεις αποκαλούσε τον Μπρους φασίστα. Ο Όλιβερ ήταν ένα από τα λίγα άτομα που κουβάλησαν το φέρετρο του Μπρους όταν πέθανε και ο Μπάτμαν ήταν ο μόνος που πίστευε την Black Canary που έλεγε ότι ο Όλιβερ ζούσε στον δεύτερο υποτιθέμενο θάνατο του
Η Εμίκο έκανε την πρώτη της εμφάνιση στην New 52. Ήταν κόρη του Ρόμπερτ Κουίν (πατέρα του Όλιβερ) και της δολοφόνου Σάντο. Η Εμίκο μεγάλωσε με τον εγκληματία Κομόντο που την προπόνησε στην τοξοβολία και την έκανε να πιστέψει ότι οι γονείς της ήταν εχθροί της. Μετά τα γεγονότα του “Outsiders War” και τον θάνατο του Κομόντο η Εμίκο ήταν ελεύθερη. Επέλεξε να μείνει με την μητέρα της μα μετά από λίγο καιρό πήγε στον Όλιβερ διότι πίστευε ότι η μητέρα της ήταν μια “ψεύτρα”. Ο Όλιβερ προσπάθησε να αναθρέψει την Εμίκο σαν κόρη του θέλοντας να της προσφέρει μια φυσιολογική ζωή. Εκείνη όμως ήθελε να γίνει βοηθός του. Στο Rebirth υιοθέτησε την ταυτότητα της Red Arrow, όμως ο Όλιβερ την αποκαλούσε “Speedy” η “Emi”
Ο Χένρι έκανε την πρώτη του εμφάνιση στην New 52. Δούλευε στην εταιρία του Όλιβερ μέχρι που τον έδιωξαν. Ο Όλιβερ έτρεξε για βοήθεια σε αυτόν και του αποκάλυψε την μυστική του ταυτότητα όταν ο Κομόντο του απήγαγε τους συνεργάτες. Από τότε ο Χένρι είναι μέλος της ομάδας Arrow.
Ο Τζον Ντιγκλ έκανε την πρώτη του εμφάνιση στην New 52. Ήταν εμπνευσμένος από τον ομώνυμο χαρακτήρα της σειράς Arrow. Ο Τζον ήταν στρατιωτικός και ήταν συνεργάτης του Green Arrow στις αρχές της καριέρας του, την εποχή που είχε μόνο αυτόν και τον Ρόι σαν συνεργάτες. Ο Όλιβερ μετά τον θάνατο της μητέρας του άρχισε να πίνει και να τσακώνεται και με τους δύο με αποτέλεσμα να φύγουν από την ομάδα του. Ο Ντίγκλ γύρισε πίσω στο Σιάτλ για να βοηθήσει τον Όλιβερ στα γεγονότα του “Broken”. Στο Rebirth μπήκε πάλι στην ομάδα Arrow όταν έμαθε ότι ο Όλιβερ πέθανε. Αφού ανακάλυψε ότι ζούσε τελικά, τον βοήθησε στη μάχη του με τον “κόκκινο κύκλο”, μέχρι που τον πρόδωσε για να σώσει τη ζωή του Μάλκλομ Μέρλιν. Ο Ντίγκλ πέρασε ένα μεγάλο χρονικό διάστημα γιατρεύοντας τον Μέρλιν λόγω ενός χρέος που του είχε. Τελικά γύρισε πίσω και βοήθησε τον Όλιβερ στη μάχη του με τον Μέρλιν και την Μόιρα Κουίν (μητέρα του Όλιβερ). Του ζήτησε συγγνώμη και του εξήγησε. Ο Όλιβερ τον συγχώρεσε αμέσως
Σούπερμαν, τα Χρόνια της Νιότης
Ο Τζάστιν Χάρτλεϋ υποδύεται τον Όλιβερ Κουΐν/Green Arrow στον Σούπερμαν: Τα Χρόνια της Νιότης, και πρωτοπαρουσιάστηκε στο επεισόδιο του έκτου κύκλου "Sneeze". Ο χαρακτήρας ξεκινά ως διερχόμενος χαρακτήρας, ο οποίος είναι ήδη ένας κατασταλαγμένος αυτόκλητος τιμωρός στην πατρίδα του την Πόλη Σταρ, και αρχικά συνδέεται ρομαντικά με την Λόις Λέην σε ένα ειδύλλιο. Έπειτα από μία δύσκολη αρχή, γίνεται ένας έμπιστος σύμμαχος και φίλος τού Κλαρκ Κεντ. Ο Green Arrow διατηρεί τα πολλά και μοναδικά βέλη του και δείχνει τις εκπληκτικές ικανότητές του στην τοξοβολία, καθώς και στη χρήση βαλλίστρας με πολλά βέλη-κόλπα. Στο επεισόδιο "Δικαιόσυνη", ο Όλιβερ μπαίνει στην ομάδα του Κλάρκ, για να θέσει τέλος στα πειράματα του Λεξ Λούθορ με υπερκακούς, μαζί με άλλους υπερήρωες που έχει συναντήσει ο Κλαρκ στα ταξίδια του, δημιουργώντας μία πρωτότυπη μορφή τής Λεγεώνας τής Δικαιόσυνης. Ο Όλιβερ επανέρχεται στον έβδομο κύκλο στο επεισόδιο "Σειρήνα", στο οποίο συνεχίζει να μάχεται την Εταιρεία Λούθορ, και συναντά μία άλλη υπερήρωα την BΜαύρη Κανάρα, την οποία και στρατολογεί στην Λεγεώνα τού. Σε μία αναδρομή στο παρελθόν, στο επεισόδιο του έβδομου κύκλου "Η Αλήθεια", μία νεαρή εκδοχή τού Όλιβερ Κουΐν κάνει εμφάνιση με τον Λουκ Γκαιρ στον ρόλο.
Από τον όγδοο έως τον δέκατο κύκλο, ο Χάρτλεϋ γίνεται βασικό μέλος τής σειράς και ενώνεται με το παρελθόν τής σειράς μέσω των επιχειρήσεων Κουΐν οι οποίες έχουν συνδέσεις με τις οικογένειες Λούθορ, Τιγκ και Σουάν. Ο Όλιβερ ήταν παιδικός φίλος, συμμαθητής και αργότερα έφηβος τραμπούκος τού Λεξ Λούθορ. Στο επεισόδιο τού όγδοου κύκλου Requiem, Ο Όλιβερ διακινδυνεύει την φιλία του με τον Κλαρκ, σκοτώνοντας τον Λεξ, κάτι που ο Κλαρκ ποτέ δεν θα ενέκρινε. Κατά τη διάρκεια της σειράς, ο Όλιβερ και ο Κλαρκ γίνονται πολύ στενοί φίλοι και καθιερώνουν τη δουλειά τού υπερήρωα και συνεργάζονται με άλλα μέλη τής Λεγεώνας τής Δικαιοσύνης, όταν χρειαστεί. Ο Όλιβερ αργότερα σχετίζεται ερωτικά με την καλύτερη φίλη τού Κλαρκ και ξαδέλφη τής Λόις, την Χλόη Σάλλιβαν. Στο φινάλε τής σειράς, ο Όλιβερ γίνεται κουμπάρος στον γάμο τού Κλαρκ και της Λόις, και η Χλόη εμφανίζεται να έχει γιο στο μέλλον, κάνοντας υπόνοια ότι είναι του Όλιβερ. Το Σούπερμαν, τα χρόνια της νιότης: Ενδέκατος Κύκλος, που είναι ένα κόμικ που συνεχίζει την πορεία τής σειράς αποκαλύπτει ότι ο Όλιβερ έχει ένα γιο, τον Τζώναθαν Κουΐν, ονομαζόμενο έτσι προς τιμήν τού πατέρα τού Κλαρκ.
The Flash
Ο Όλιβερ Κουΐν έχει κάνει πολλές εμφανίσεις και στην αδελφική σειρά του Arrow, το The Flash, και πάλι στον ρόλο ο Στήβεν Αμέλ. Στον πιλότο, ο Μπάρρυ Άλλεν επιστρέφει στην Πόλη Στάρλινγκ μετά την απόκτηση της υπερταχύτητάς του και ζητά τη συμβουλή τού Όλιβερ για το αν μπορεί να γίνει ήρωας ή να μείνει απλώς κάποιος που χτυπήθηκε από αστραπή. Σε ένα διαφημιστικό παρουσιάζεται ο Όλιβερ να εκπαιδεύει τον Μπάρρυ. Οι σειρές και οι χαρακτήρες τους διασταυρώνονται στα μέσα τού κύκλου, συμπεριλαμβανομένης τής Φελίσιτυς Σμόουκ, η οποία επισκέπτεται την Πόλη Σέντραλ, για να βοηθήσει τον Μπάρρυ στην νέα απειλή, τον Λέοναρντ Σναρτ και το κλεμμένο όπλο πάγου, ακολουθούμενο από το επεισόδιο όπου ο Όλιβερ παλεύει με τον Μπάρρυ, όταν ένας μετάνθρωπος με την ικανότητα ελέγχου τής διάθεσης προσβάλλει τον Μπάρρυ, που επιτίθεται στους συμμάχους του και στο αμέσως επόμενης μέρας επεισόδιο τής σειράς Βέλος στο οποίο ο Μπάρρυ βοηθά τον Όλιβερ να πιάσουν τον νέο εχθρό Κάπτεν Μπούμερανγκ. Ο Όλιβερ επανέρχεται στο επεισόδιο "Rogue Air", για να βοηθήσει τον Μπάρρυ να πολεμήσει τον Αντίστροφο-Φλας με τον Πυροθύελλα, χρησιμοποιώντας βέλη βελτιωμένα με νανίτες του Ρέυ Πάλμερ, ώστε να επιβραδύνουν τον Αντίστροφο-Φλας, ενώ ο ίδιος ζητά βοήθεια από τον Μπάρρυ στο φινάλε τού τρίτου κύκλου τής σειράς Βέλος. Οι δύο ήρωες θα διασταυρώνονται στους μελλοντικούς κύκλους των σειρών.
Στην Ελλάδα
thumb|Ο Green Arrow και ο Γρήγορος εν δράσει. (Απόσπασμά από τεύχος των εκδόσεων Ατλαντίς) Ο Green Arrow στην Ελλάδα πρωτοπαρουσιάστηκε στο κοινό μέσω των εκδόσεων Ατλαντίς στην σειρά κόμικ "Τα Καλύτερα Κόμικς" που έγιναν πιο γνωστά ως "Διαπλανητικά-Παράξενα-Δυναμικά-Εκπληκτικά" που κυκλοφορούσαν εβδομαδιαίως για τρία χρόνια από ως το 1963. Εμφανιζόταν σε ιστορίες μαζί με τα άλλα μέλη τού Συνδικάτου τής Νεμέσεως (Λεγεώνα τής Δικαιοσύνης) όπως ονομαζόταν στη σειρά κόμικ.
Παραπομπές
Κατηγορία:Υπερήρωες της DC Comics Κατηγορία:Κόμικς που έγιναν τηλεοπτικές σειρές
Πριγκίπισσα Σάρλοτ της Ουαλίας
Η πριγκίπισσα Σάρλοτ της Ουαλίας (Princess Charlotte of Wales, 2 Μαΐου 2015) είναι το δεύτερο παιδί και η μοναδική κόρη του Ουίλλιαμ, Πρίγκιπα της Ουαλίας και της Κάθριν, Πριγκίπισσας της Ουαλίας.
Είναι τρίτη της γραμμής διαδοχής του βρετανικού θρόνου, μετά τον πατέρα της και τον αδελφό της, πρίγκιπα Γεώργιο.
Ανακοίνωση της εγκυμοσύνης και γέννηση
Η Καρλόττα γεννήθηκε στις 2 Μαΐου 2015 και τοπική ώρα 08:34 με βάρος 3,71 κιλά στο Νοσοκομείο Σαιντ Μαίρυ του Λονδίνου. Ο πατέρας της ήταν παρών στην γέννηση, που έγινε στο ίδιο νοσοκομείο που γεννήθηκε κι εκείνος. Ο τοκετός ξεκίνησε στις 06:00 τοπική ώρα και ολοκληρώθηκε με φυσιολογικό τρόπο. Στη διαδικασία βοήθησαν η μαίες Αρόνα Αχμέτ και Τζάκι Ντάνκλεϋ-Μπεντ, με τους γιατρούς Άλαν Φάρδινγκ (χειρούργος-γυναικολόγος), Γκάυ Θορπ-Μπίστον (χειρούργος-γυναικολόγος), Σάνιτ Γκόνταμπλ (σύμβουλος-νεογνολόγος) και Χιου Τόμας (ιατρός). Ο Φάρδινγκ, ο Θορπ-Μπίστον και ο Γκόνταμπλ ήταν, επίσης, παρόντες στην πρώτη γέννηση του παιδιού της Δούκισσας του Κέιμπριτζ, το 2013. Το μωρό παρουσιάστηκε από τους γονείς του στους πολίτες που βρίσκονταν έξω από το νοσοκομείο σε λιγότερες από δέκα ώρες μετά τη γέννησή του.
Το βράδυ της επόμενης ημέρας, αξιοθέατα, όπως η Γέφυρα του Πύργου, ο Τροχός της Χιλιετίας και τα συντριβάνια της Πλατείας Τραφάλγκαρ στο Λονδίνο, καθώς και ο Πύργος της Ειρήνης στην Οττάβα, φωτίστηκαν με χρώμα ροζ για να σηματοδοτηθεί η γέννηση της Πριγκίπισσας. Στις 4 Μαΐου πυροδοτήθηκαν 21 κανονιοβολισμοί στο Χάυντ Παρκ και στον Πύργο του Λονδίνου. Αργότερα, την ίδια μέρα, ανακοινώθηκε ότι το όνομα που θα δινόταν στην Πριγκίπισσα ήταν το Καρλόττα Ελισάβετ Νταϊάνα, προς τιμήν του παππού της, Κάρολο (θηλυκή εκδοχή του ονόματος "Κάρολος"), την προ-γιαγιά της Ελισάβετ Β΄ και της γιαγιάς της Νταϊάνα.
Στις 5 Ιουλίου 2015, η Καρλόττα βαπτίσθηκε από τον Αρχιεπίσκοπο του Καντέρμπερυ στην Εκκλησία της Αγίας Μαρίας Μαγδαληνής στο Σάντριγχαμ. Ανάδοχοί της ήταν η Λώρα Φέλλοουζ, ξαδέλφη του Ουίλλιαμ, ο Άνταμ Μίντλτον, ξάδελφος της Κάθριν, και οι οικογενειακοί φίλοι Τόμας βαν Στράουμπιντζι, Τζέημς Μιντ και Σόφι Κάρτερ.
Τίτλοι και συνταγματική θέση
Η Καρλότα είναι από τη στιγμή της γέννησής της μια Βρετανίδα Πριγκίπισσα, που διαθέτει την προσφώνηση Βασιλική Υψηλότητα, σύμφωνα με τις πράξεις που εξέδωσε η βασίλισσα Ελισάβετ Β΄ στις 31 Δεκεμβρίου 2012, όταν χορήγησε τον συγκεκριμένο τίτλο και προσφώνηση σε όλα τα παιδιά του μεγαλύτερου γιου του Πρίγκιπα της Ουαλίας.
Η πριγκίπισσα είναι τρίτη στη γραμμή διαδοχής του βρετανικού θρόνου μετά τον πατέρα της και τον αδελφό της. Εξαιτίας των αλλαγών στη νομοθεσία περί διαδοχής, που βρίσκονται σε ισχύ από το 2015, η Σάρλοτ δεν μπορεί να τοποθετηθεί πίσω στη γραμμή διαδοχής από τον νεότερο αρσενικό διάδοχο της, Πρίγκιπα Λούι.
Καταγωγή
Γενεαλογικά από την πλευρά του πατέρα της είναι μέλος του Οίκου του Ουίνδσορ και από την πλευρά της μητέρας της κατάγεται από την οικογένεια Μίντλτον. Μέσω της γιαγιάς της, Νταϊάνα, Πριγκίπισσας της Ουαλίας, προέρχεται από την οικογένεια Σπένσερ, καθώς επίσης και από τον Χένρυ Φίτσροϋ, 1ο Δούκα του Γκράφτον, και τον Τσαρλς Λέννοξ, 1ο Δούκα του Ρίτσμοντ, δύο νόθων γιων του Καρόλου Β΄. Ως δισέγγονη του πρίγκιπα Φίλιππου, Δούκα του Εδιμβούργου, κατάγεται από τον Οίκο του Γκλύξμπουργκ, τμήματος του Οίκου του Όλντενμπουργκ.
Εξωτερικοί σύνδεσμοι
Κατηγορία:Οίκος Ουίνδσορ Κατηγορία:Βρετανίδες πριγκίπισσες
Γαλλική Δράση (πολιτικό κόμμα)
H Γαλλική δράση [aksjɔ fʁɑsɛz], (Action Française) είναι ένα Γαλλικό ακροδεξιό πολιτικό κίνημα. Το όνομα δόθηκε επίσης σε ένα περιοδικό που σχετίζεται με το κίνημα. Το κίνημα και η εφημερίδα είχαν ιδρυθεί από Maurice Pujo και Henri Vaugeois το 1899 ως μια εθνικιστική αντίδραση ενάντια στην παρέμβαση της Γαλλικής αριστεράς υπέρ του Λοχαγού Ντρέϊφους. Ο Σαρλ Μωρράς εντάχθηκε γρήγορα στη Γαλλική Δράση και έγινε ο κύριος ιδεολόγος. Υπό την επίδραση του Μωρράς, η Γαλλική δράση έγινε μονάρχικη, αντεπαναστατική και αντιδημοκρατική και υποστήριξε τον  ολοκληρωτισμό και τον  καθολικισμό. Λίγο μετά τη δημιουργία της, η Γαλλική Δράση προσπάθησε να επηρεάσει την κοινή γνώμη μετατρέποντας την εφημερίδα της σε ημερήσια και δημιουργώντας διάφορες οργανώσεις παρακλάδια. Μέχρι το 1914, είχε γίνει το μεγαλύτερο εθνικιστικό κίνημα στη Γαλλία. Κατά τη διάρκεια του Β΄ Παγκοσμίου Πολέμου, η Γαλλική Δράση υποστήριξε το καθεστώς του Βισύ και το στρατάρχη Φιλίπ Πεταίν. Μετά την πτώση του Βισύ, η εφημερίδα απαγορεύτηκε και ο Μωρράς καταδικάστηκε σε ισόβια κάθειρξη για την υποστήριξη του στους Γερμανούς. Το κίνημα εξακολουθεί να υπάρχει αλλά χωρίς μεγάλη πολιτική δύναμη.
Ιδεολογία
Η ιδεολογία του κινήματος κυριαρχείται από τη σκέψη του Σαρλ Μωρράς, ακολουθώντας τον μοναρχισμό. Το κίνημα υποστήριξε την αποκατάσταση της μοναρχίας και μετά τον νόμο του 1905 για τον διαχωρισμό της Εκκλησίας και του Κράτους, υποστήριξε τη αποκατάσταση του Ρωμαιοκαθολισμού ως κρατικής θρησκείας, μολονότι ο Μωρράς ήταν  αγνωστικιστής. Το κίνημα προοριζόταν να αποκαταστήσει την εξουσία του βασιλιά, με σκοπό να συσπειρώσει τον λαό σε αντίθεση με την Τρίτη Δημοκρατία της Γαλλίας που θεωρήθηκε διεφθαρμένη και αδύνατη από τους αντιπάλους της.
Σκοπός της πολιτικής αυτής οργάνωσης ήταν η αποκατάσταση μέσω ενός πραξικοπήματος, το οποίο πιθανώς θα έφερνε μια μεταβατική αυταρχική κυβέρνηση με σκοπό την επάνοδο του Βασιλέως. Η Γαλλική Δράση εναντιώνονταν κατά των Εβραίων, των  Ουγενότων (Γαλλικών Προτεσταντών) και των  Μασόνων. Σε αυτούς τους, προστέθηκαν αργότερα οι μετανάστες που κατοικούσαν στη Γαλλία. Φυσικά αντιτάχθηκε στον σοσιαλισμό και μετά την Επανάσταση του 1917, στους  κομμουνιστές.
Α΄Παγκόσμιος Πόλεμος
Κατά τη διάρκεια του Α΄ Παγκοσμίου Πολέμου, η Γαλλική Δράση υποστήριξε τον πρωθυπουργό Ζωρζ Κλεμανσώ και τη προσπάθεια να νικήσει τους Γερμανούς. Η νίκη της Γαλλίας στον πόλεμο και η αντι-γερμανική ιδεολογία του κινήματος με τους όρους της ειρήνης (Συνθήκη των Βερσαλλιών) οδήγησαν στην κορυφή της επιτυχίας, του κύρους και της επιρροής του κινήματος στη μεσοπολεμική περίοδο. Για παράδειγμα, το 1917 μεταφέρθηκε σε νέα γραφεία στην οδό Caumartin, κοντά στο σιδηροδρομικό σταθμό St. Lazare. Ωστόσο, στις γαλλικές βουλευτικές εκλογές της 16ης Νοεμβρίου 1919, ο Bernard de Vésins, πρόεδρος της "Ligue d'Action française", νικήθηκε στην πρώτη συνοικία του Παρισιού. Η Γαλλική Δράση εκμεταλλεύτηκε την ανησυχία που προκάλεσε η συντηρητική δεξιά από τη νίκη του αριστερού συνασπισμού το 1924 (Cartel des gauches) και τη φρίκη του κομμουνισμού, στέλνοντας περίπου τριάντα υποψηφίους στο γαλλικό κοινοβούλιο. Γνωστοί λογοτέχνες υποστήριζαν το κίνημα, το οποίο διακηρύχθηκε ως τo think tank κόμμα της εποχής. Οι λογοτεχνικές αναθεωρήσεις, ειδικά η Revue Universelle, διέδωσαν το μήνυμα της Γαλλικής Δράσης. Η συζητητική τέχνη της ανασκόπησης, οι προσωπικές επιθέσεις στους πολιτικούς ηγέτες και η συστηματική εκμετάλλευσή της από τα σκάνδαλα και τις πολιτικές κρίσεις βοήθησαν να αποσπάσουν ορισμένους διανοούμενους από την πίστη τους στη δημοκρατία και το σύνταγμα. Η αναταραχή που δημιουργήθηκε κατέληξε στην Κρίση της 6ης Φεβρουαρίου 1934. Οι επιτυχίες διαμόρφωσαν την ιδεολογία της Γαλλικής Δράσης. Ολοκληρώνοντας τον συντηρητισμό, τονίζοντας τον πατριωτισμό και τον καθολικισμό σε αντίθεση με τον μοναρχισμό.